section_heading: Nagrade
paragraph_text: Mnoge poznate filmske zvijezde glumile su gostujuće uloge u seriji. Posebno treba izdvojiti Sally Field (dobitnicu Emmyja 2001. godine za ulogu bipolarne majke Maggie Wyczenski) i Raya Liottu (dobitnika Emmyja 2005. godine za ulogu umirućeg pacijenta Charliea Metcalfa). Tijekom 15 godina jedino peta sezona serije nije imala nominaciju za Emmy u kategoriji gostujuće uloge. Među nominiranima nalaze se: Rosemary Clooney, Penny Fuller, Ewan McGregor, Swoozie Kurtz, Alan Alda, James Cromwell, Mary McDonnell, Don Cheadle, Bob Newhart, Red Buttons, James Woods, Forest Whitaker, Stanley Tucci i Ernest Borgnine.